## Pravilnik o tehničkim i mjeriteljskim zahtjevima za ovlašćivanje servisa za pripremu uređaja za mjerenje udjela etilnog alkohola u izdahu ispitanika za ovjeravanje

### NN 184/2004 (24.12.2004.), Pravilnik o tehničkim i mjeriteljskim zahtjevima za ovlašćivanje servisa za pripremu uređaja za mjerenje udjela etilnog alkohola u izdahu ispitanika za ovjeravanje

# DRŽAVNI ZAVOD ZA NORMIZACIJU I MJERITELJSTVO

3178

Na
temelju članka 8. stavak 5. Zakona o mjeriteljstvu (»Narodne novine«, broj
163/03), ravnatelj Državnog zavoda za normizaciju i mjeriteljstvo donosi

## PRAVILNIK

O
TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU
UREĐAJA ZA MJERENJE UDJELA ETILNOG ALKOHOLA U IZDAHU ISPITANIKA ZA OVJERAVANJE

I.
OPĆE ODREDBE

Članak
1.

Ovim se
pravilnikom propisuju tehnički i mjeriteljski zahtjevi za ovlašćivanje servisa
za pripremu uređaja za mjerenje udjela etilnog alkohola u izdahu ispitanika (u
daljnjem tekstu: etilometri) za ovjeravanje.

Članak
2.

Ovlašteni
servis pregledava, popravlja i ispituje etilometre radi pripreme za
ovjeravanje, a ovlašteni mjeritelj Državnog zavoda za normizaciju i
mjeriteljstvo (u daljnjem tekstu: Zavod) ovjerava etilometre.

Članak
3.

Priprema
etilometara za ovjeravanje, u smislu ovoga pravilnika, podrazumijeva pregled,
popravak etilometara (servisiranje) po potrebi, pripremu etilometara za postavljanje
u komoru (uređaj) za ispitivanje etilometara (etalon), pripremu uređaja za
ispitivanje etilometara (etalon), ispitivanje etilometara, tj. provjeru
mjeriteljskih značajki etilometara te pisanje izvješća o ispitivanju
etilometara.

II.
TEHNIČKI I MJERITELJSKI ZAHTJEVI KOJE MORA ISPUNITI OVLAŠTENI SERVIS

Članak
4.

Ovlašteni
servis mora ispuniti zahtjeve propisane zakonom i zahtjeve koji se odnose na:

1.
opremu za ispitivanje etilometara

2.
prostorije za ispitivanje etilometara

3.
radnike

4.
propisanu dokumentaciju.

Članak
5.

Potrebna
oprema za ispitivanje etilometara je:

1. boce
s odgovarajućim referencijskim otopinama etilnog alkohola točno određene
koncentracije (s potvrdama o analizi) ili referencijska (etalonska) komora tj.
uređaj za pripremu referencijske koncentracije para etilnog alkohola u zraku.

2.
mjerilo protoka plinova ukoliko oprema iz točke 1. ovoga članka isto ne sadrži
ugrađeno u svom kućištu

3.
uobičajena oprema za kemijsko-fizikalni laboratorij i sva potrebna oprema za
sigurno rukovanje i upotrebu plinskih boca (manometri, redukcijski ventili i
slično)

4. sav
potreban uobičajeni pribor za kemijsko-fizikalni laboratorij kao što su
primjerice razni nastavci, spojni elementi, adapteri, ključevi i slično

5.
laboratorijski stakleni termometar punjen živom s mjernim područjem od 0 oC do + 35 oC s najmanjim podjeljkom od
0,2 oC za praćenje temperature
radnog okoliša

6.
uređaj za mjerenje relativne vlažnosti zraka u radnom okolišu.

Etaloni
s kojima se ovjeravaju etilometri moraju biti umjereni, referencijski
materijali moraju biti potvrđeni, a sva ostala mjerna oprema putem koje se
ovjeravaju etilometri mora biti ovjerena ili umjerena.

Članak
6.

Ovlašteni
servis treba biti opremljen elektroničkim računalom (PC) s mogućnošću povezivanja
s bazom podataka Zavoda.

Članak
7.

Ovlašteni
servis mora imati radnu prostoriju za ispitivanje etilometara koja mora
ispunjavati ove uvjete:

1. mora
biti čista, suha i dovoljno prostrana za neometano ispitivanje i ovjeravanje
etilometara

2. mora
biti dovoljno prostrana za smještaj potrebne opreme

3. mora
biti zaštićena od izravna sunčeva utjecaja.

4. mora
biti tako osigurana da prašina, vodena para i agresivni plinovi ne mogu
prodirati u nju

5. mora
imati namještaj za smještaj etilometara koji se ispituju

6. mora
imati namještaj za smještaj etilometara koji su ovjereni

7. u
prostoriji mora biti kontrolni termometar za mjerenje temperature zraka radnog
okoliša mjernog područja od 0 °C do 35 °C kojemu najmanji podjeljak pokazuje
najviše 0,2 °C.

8.  mora imati dnevnu i električnu rasvjetu

9. u
radnoj prostoriji mora biti smješten kontrolni uređaj za mjerenje relativne
vlažnosti zraka u radnom okolišu.

Članak
8.

Temperatura
radnog okoliša u prostoriji za vrijeme ispitivanja etilometara mora biti u granicama
od 18 oC do 25 oC.

Članak
9.

Izvori
grijanja prostorije za ispitivanje etilometara moraju biti najmanje 1,5 m
udaljeni od opreme, tj. od mjesta gdje se obavlja ispitivanje etilometara i
moraju omogućiti ujednačeno zagrijavanje prostorije za ispitivanje etilometara.

Članak
10.

Ovlašteni
servis mora imati najmanje dva radnika koji obavljaju poslove pripreme za
ovjeravanje etilometara.

Radnici
iz stavka 1. ovoga članka moraju imati najmanje SSS tehničkog smjera i 3 godine
radnog iskustva na poslovima ispitivanja, proizvodnje ili servisiranja
etilometara, ili KV tehničke struke i najmanje 4 godine radnog iskustva na
poslovima ispitivanja, proizvodnje ili servisiranja etilometara te moraju
poznavati propise o postupcima i metodama ispitivanja etilometara.

Članak
11.

Ovlašteni
servis mora imati ovu dokumentaciju:

1.
registracijski akt ili rješenje o obrtu i obrtnicu

2. radne knjižice zaposlenih osoba

3. propise iz područja ispitivanja etilometara koje
je dužan primjenjivati

4. naputak proizvođača o upotrebi opreme za
ispitivanje etilometara

5. postupke o održavanju i praćenju ispravnosti
opreme za ispitivanje etilometara

6. obrasce zahtjeva za ovjeravanje etilometara,
izvješća o ispitivanju etilometara

7. preslike rješenja o odobrenju tipa mjerila za
etilometre koji se ovjeravaju kod ovlaštenog servisa

8. popis opreme za ispitivanje s tehničkim podacima i
datumima ovjeravanja i/ili umjeravanja i ovjernice i/ili potvrde o umjeravanju
za svako mjerilo i/ili etalon koje je sastavni dio ove opreme.

Članak 12.

Ovlašteni servis tijekom svog rada mora:

1. pripremati za ovjeravanje i ispitivati etilometre
koji imaju važeće rješenje o odobrenju tipa mjerila, u skladu s odobrenim
postupkom ispitivanja etilometara

2. obavijestiti Zavod o svakoj promjeni koja bi mogla
utjecati na osposobljenost ovlaštenog servisa da ispuni uvjete propisane ovim
pravilnikom te upotrebljavati samo opremu za ispitivanje etilometara s važećom
ovjernicom, potvrdom o umjeravanju ili potvrdom o ispitivanju

3. najmanje jednom godišnje obavješćivati Zavod o
obavljenim ovjeravanjima odnosno umjeravanjima svoje mjerne opreme

4. sudjelovati u usporedbenim mjerenjima na zahtjev
Zavoda

5. nakon obavljenog ispitivanja sastaviti izvješće o
ispitivanju.

Članak
13.

Ovlašteni
servis mora čuvati izvješća o ispitivanju na elektroničkom mediju ili u
tiskanom obliku 3 (tri) godine nakon isteka valjanosti ovjere.

III.
PRIJELAZNE I ZAVRŠNE ODREDBE

Članak
14.

Ovlaštenom
servisu koji ispunjava uvjete propisane ovim pravilnikom izdaje se rješenje
koje važi 3 (tri) godine od dana njegove pravomoćnosti.

Članak
15.

Danom
stupanja na snagu ovoga pravilnika prestaje važiti Pravilnik o uvjetima kojima
moraju udovoljiti potvrđeni mjeriteljski laboratoriji za ovjeravanje
analizatora plinova (»Narodne novine«, broj 29/02).

Članak
16.

Do
ovlaštenja servisa, u smislu odredaba ovoga pravilnika, poslove ovlaštenog
servisa obavljat će pravne ili fizičke osobe koje su za poslove pripreme
etilometara za ovjeravanje bile ovlaštene Pravilnikom o uvjetima kojima moraju
udovoljiti potvrđeni mjeriteljski laboratoriji za ovjeravanje analizatora
plinova (»Narodne novine«, broj 29/02).

Članak
17.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/04-07/20
Urbroj: 558-03/7-04-1
Zagreb, 8. prosinca 2004.

Ravnatelj
Državnog zavoda za normizaciju i mjeriteljstvo
**dr****.
sc****. Marijan Andrašec, dipl. ing**., v. r.

Pravilnik, NN 184/2004-3178